মাদার টেরিজা
১৯৬৯ সালে বিবিসিতে "সামথিং বিউটিফুল ফর গড" শিরোনামে ম্যালকম মাগারিজের প্রামাণ্য তথ্যচিত্র প্রচারিত হলে তাঁর দাতব্য ধর্মপ্রচারণাসংঘের কার্যক্রম পশ্চিমা গণমাধ্যমে ব্যাপকভাবে প্রচারিত হয় এবং টেরিজার খ্যাতি সারা বিশ্বে ছড়িয়ে পরে। তিনি ১৯৭৯ সালে নোবেল শান্তি পুরস্কার ও ১৯৮০ সালে ভারতের সর্বোচ্চ বেসামরিক সম্মান ভারতরত্ন লাভ করেন। টেরিজার মৃত্যুর সময় বিশ্বের ১২৩টি রাষ্ট্রে মৃত্যুপথ যাত্রী এইডস, কুষ্ঠ ও যক্ষ্মা রোগীদের জন্য চিকিৎসাকেন্দ্র, ভোজনশালা, শিশু ও পরিবার পরামর্শ কেন্দ্র, অনাথ আশ্রম ও বিদ্যালয়সহ দ্য মিশনারিজ অফ চ্যারিটির ৬১০টি কেন্দ্র বিদ্যমান ছিল।
দ্য মিশনারি পজিশন: মাদার টেরিজা ইন থিওরি অ্যান্ড প্র্যাকটিস
গ্রন্থটির ভূমিকায় টেরিজা হাইতির স্বৈরাচারী ও দুর্নীতিবাজ রাষ্ট্রপতি জঁ ক্লদ দুভেলিয়েরের কাছ থেকে পুরষ্কারগ্রহণ প্রসঙ্গে আলোচনা করে হিচেন্স বলেছেন, দুর্নীতিবাজ দুভেলিয়েরের পরিবারের সাথে টেরিজার দীর্ঘ সম্পর্ক ছিল এবং টেরিজা তাদের পরিবারের স্তুতি গেছেন। হিচেন্স বিশ্বের অন্যান্য কুখ্যাত ব্যক্তির সাথে টেরিজার সুসম্পর্ক বজায় রেখে অনুদান গ্রহণকে সমালোচনা করে তার সাধু ভাবমূর্তিকে প্রশ্নবিদ্ধ করেছেন।